cyanic-selkie/wikianc huggingface dataset:
Louis Harold Gray
Elämäkerta
Gray oli jo kouluvuosinaan hyvin kiinnostunut luonnontieteistä ja matematiikasta. Kielistä hän oli vähemmän kiinnostunut, mutta opetteli kuitenkin latinaa tunteakseen teknistä terminologiaa sekä ranskaa voidakseen keskustella latinistien kanssa.
Luokkatoveriensa kesken hänet tunnettiin nimellä Hal. 13-vuotiaana hän sai hyvän koulumenestyksensä vuoksi stipendin päästäkseen opiskelemaan Christ's Hospital -nimisessä yksityiskoulussa. Se oli sisäoppilaitos, ja siellä opiskellessaan hän tapasi vanhempiaan vain koulun lomien aikana.
18-vuotiaana Gray kiinnostui ydinfysiikasta, tuolloin uudesta tieteenalasta, joka oli ensimmäisenä päässyt oppiaineiden joukkoon Cambridgen yliopistossa muutamaa vuotta aikaisemmin, kun Ernest Rutherford oli tehnyt alalla uraauurtavaa kokeellista tutkimusta.
Britit pitivät Rutherfordia kansallisena sankarina, ja Gray tuli vakuuttuneeksi menestyksessään, kun hän joulupäivänä 1923 sai yliopistollisen stipendin voidakseen opiskella Cambridgen yliopiston Trinity Collegessa, jossa Rutherford toimi professorina. Trinity Collegessa Gray opiskeli fysiikkaa, matematiikkaa ja kemiaa ja suoritti tutkinon kahdessa vuodessa.
Suoritettuaan toisen osan tutkinnostaan Gray pääsi erioikeudella Cambridgen Cavendish-laboratorion jäseneksi. Siellä toimivat Rutherfordin ohella muutkin johtavat brittiläiset fyysikot kuten Joseph John Thomson, elektronin löytäjä (1856–1940), ja James Chadwick (1891–1974), joka myöhemmin löysi neutronin.
Cavendish-laboratoriossa Gray ryhtyi valmistelemaan koetta tuolloin vielä huonosti tunnetun kosmisen säteilyn mittaamiseksi. Myöhemmin hän siirtyi tutkimaan systemaattisesti kaikkien silloin tunnettujen säteilylajien vaikutuksia aineeseen. Samaan aikaan William Henry Braggin kanssa hän keksi tästä riippumatta lain, joka tunnetaan Braggin-Grayn periaatteena. Väitöskirjansa hän kuitenkin teki kovien gammasäteiden absorboitumisesta, ja Filosofian tohtorin arvon (Ph.D) hän sai vuonna 1930.
Gray piti ydinfysiikan tieteellistä tutkimusta hyvin mielenkiintoisena, mutta hän halusi myös soveltaa tietojaan ihmiskunnan hyväksi. Tämä sai hänet kiinnostumaan ionisoivan säteilyn lääketieteellisistä käyttömahdollisuuksista, erityisesti niiden käytöstä syövän parantamiseen. Alan johtava tutkimuskeskus oli tuolloin Mount Vernon Hospital Northwoodissa Middlesexissä lähellä Lontoota. Kun sairaalaan vuonna 1933 etsittiin fyysikkoa radiumin säteilyn ja röntgensäteiden mittaamiseksi, Gray jätti epäröimättä hakemuksen virkaan, vaikka siitä luvattu palkka olikin pienempi kuin mitä hän oli saanut Cambridgessä.
Radiobiologia, joka on yhdistelmä biologiaa, lääketiedettä ja fysiikkaa oli tuolloin vasta syntymässä oleva tieteenhaara. Pitkälti juuri Grayn ansiosta se alkoi kehittyä nopeasti.
Tärkein Grayn keksimä väline oli 400 kilovoltin jännitteenä toiminut neutronigeneraattori, jonka avulla voitiin suoraan mitata säteilyn vaikutuksia biologisiin materiaaleihin. Sen avulla hän sai seitsemän vuoden kuluessa kerätyksi erittäin suuren määrän havaintotuloksia, joilla on ollut mittaamattoman suuri vaikutus radioterapian kehitykseen.
Gray oli vakaumuksellinen pasifisti. Toisen maailmansodan aikana hänet yritettiin kutsua takaisin Cambridgeen tutkimaan neutroneja, mutta hän kieltäytyi, koska kyseessä oli selvästi sotilaallinen tutkimus.
Sodan jälkeen Gray sai viran Lontoon Hammersmith Hospitalin radioterapeuttisessa tutkimuslaitoksessa (Radio-therapeutic Research Institute), jossa hänelle tarjoutui mahdollisuus rakentaa voimakas syklotroni. Tämä kiihdytin teki mahdolliseksi uudet edistysaskelet säteilyjen biologisten vaikutusten ymmärtämiseksi. Hänen tavoitteenaan oli ennen kaikkea saada säteily kohdistetuksi suoraan syöpäsoluihin niin, etteivät ne osu viereisiin terveisiin soluihin.
Gray joutui kuitenkin riitoihin laitoksen johtajan kanssa, minkä vuoksi hän vuonna 1954 palasi Northwoodiin, jonne hänen suunnitelmiensa mukaan rakennettiin maailman ensimmäinen radiobiologian tutkimuslaitos. Se on myöhemmin aanut hänen mukaansa nimen Gray Laboratory of the Cancer Research Campaign (syöpätutkimuskampanjan Grayn laboratorio). Sinne hankittiin uudenaikaisimmat saatavissa olleet laitteet ja järjestettiin ihanteelliset työskentelyolosuhteet. Siellä tutkitiin ennen kaikkea hapen vaikutusta solujen säteilyherkkyyteen ja jalokaasujen käyttöä suoja-aineina. Lisäksi siellä tutkittiin uutta menetelmää, elektronien spinien resonanssn käyttöä spektroskopiassa.
Grayn työ tuli laajalti tunnetuksi alan asiantuntijoiden keskuudessa. Häneltä pyydettiin usein neuvoja, ja häntä pyydettiin jäsenksi moniin komiteoihin. Tutkimuksistaan hän sai Röntgenin palkinnon ja Faradayn mitalin, ja vuonna 1961 hänet hyväksyttiin Royal Societyn jäseneksi.
Vuonna 1965 Harrogatessa pidettiin kansainvälisen säteilytutkimusjärjestön kongressi, jota oli Grayn johdolla valmisteltu kolme vuotta. Muutamia kuukausia kongressiin jälkeen hän kuitenkin sai sairauskohtauksen, josta hän ei enää toipunut. Niinpä hän kuoli Northwoodissa 9. heinäkuuta 1965. Hänet haudattiin Alderneyn saarelle, jossa hän oli useiden vuosien ajan viettänyt lomia.
Gray mittayksikkönä
Gray itse oli ottanut käyttöön absorboituneelle annokselle yksikön nimeltä rad. Se määriteltiin alun perin cgs-yksiköiden avulla siten, että yksi rad oli yksi ergi grammaa kohti. Koska yksi joule on 100 000 ergiä, on yksi gray yhtä suuri kuin sata radia.
Julia Enarvi
Julia Enarvi (s. 24. toukokuuta 1998 Raisio) on suomalainen pika-aitajuoksija, joka edustaa  Jyväskylän Kenttäurheilijoita. Hänen valmentajansa on Matti Liimatainen.
Enarvi karsiutui 100 metrin aitajuoksun välierissä alle 20-vuotiaiden EM-kilpailuissa 2017 ja alle 23-vuotiaiden EM-kilpailuissa 2019.
Enarvi saavutti vuoden 2020 sisäratojen Suomen-mestaruuskilpailuissa pronssia 60 metrin aitajuoksussa.
Hänen ennätyksensä 100 metrin aitajuoksussa on 13,41 (2019).
Belaazjorsk
Belaazjorsk eli Beloozjorsk  on pieni teollisuuskaupunki Valko-Venäjän Brestin alueen keskiosissa Bjarozan hallintopiirissä. Lokakuun 2009 väestönlaskennan mukaan kaupungissa asui 12 519 henkeä.
Kaupungin nimi viittaa kaupungin lounaispuolella olevaan pieneen järveen. Tämän vastaparina on toinen, noin kolme kertaa suurempi järvi kaupungin itäpuolella.
Marjaana Lahti-Koski
Marjaana Lahti-Koski (o.s. Lahti, s. 15. kesäkuuta 1965) on aktiiviuransa jo lopettanut suomalainen kestävyysjuoksija. Hän aloitti urheilijauransa Jurvan Urheilijoissa ja siirtyi vuonna 1987 edustamaan Viipurin Urheilijoita. Hänen ensimmäinen valmentajansa oli Raimo Kontas. Myöhemmin hänen valmentajanaan toimi Kari Sinkkonen ja Timo Vuorimaa. Kalevan kisoista Lahti-Koski saavutti hopeaa 10 000 metrin juoksussa vuonna 1997. Lisäksi hän saavutti urallaan puolimaratonin SM-kultaa vuonna 1997 ja SM-hopeaa vuonna 1999, sekä SM-maratonilla kolme kultaa (vuosina 1997, 1999 ja 2004) sekä neljä hopeaa (vuosina 1987, 1995, 1998 ja 2005). Virallisissa kilpailuissa hän ei ole esiintynyt vuoden 2012 jälkeen.
Luettelo Suomen singlelistan ykkösistä vuonna 1974
Tämä on luettelo Suomen singlelistan ykkösistä 1974, joka sisältää kärkipaikkaa hallussaan pitäneet singlet vuonna 1974 Suomen Musiikkikauppiasliitto ry:n kokoamalla Mitä Suomi soittaa -listalla. Listaa julkaistiin kerran kuukaudessa. Samaan aikaan Suomessa on julkaistu muitakin levymyyntilistoja, jotka saattavat poiketa Mitä Suomi soittaa -listasta käytettyjen mittausmenetelmien ja otosten vuoksi.
RN Giovanni Acerbi
RN Giovanni Acerbi oli Italian kuninkaallisen laivaston Sirtori-luokan hävittäjä toisessa maailmansodassa.
Valmistus
Alus tilattiin Sestri Ponentesta Cantieri navali Oderolta, missä köli laskettiin 2. helmikuuta 1916. Alus laskettiin vesille 14. helmikuuta 1917 ja liitettiin laivastoon pari viikkoa myöhemmin 26. helmikuuta.
Palvelus
Alus luokiteltiin 1. lokakuuta 1929 torpedoveneeksi. Alus upotettiin 4. huhtikuuta 1941.
Geenikirjasto
Geenikirjasto on perinnöllisyystieteessä tietyn eliölajin monistettujen DNA-jaksojen kokoelma, josta geenit ja niiden osat ovat eristettävissä ja monistettavissa.
Erilaisia geenikirjastoja
Geenikirjastoja on kahta päätyyppiä. Genominen geenikirjasto on mahdollisimman täydellinen kokoelma jonkin eliölajin kromosomaalisesta DNA:sta. cDNA-geenikirjasto puolestaan valmistetaan tutkittavien solujen mRNA:sta ja siihen yritetään siten sisällyttää kaikki kyseisten solujen tiettynä hetkenä ilmentämät geenit, joista intronit on silmukoitu pois.
Genominen geenikirjasto
Geenikirjaston valmistuksessa voidaan käyttää virus- tai yleisemmin plasmidivektoria. Tyypillisesti geenikirjastot valmistetaan bakteeri populaatioon. Plasmidivektori on pienehkö rengasmainen kaksoiskierteinen DNA-molekyyli, joka on valmistettu luonnossa esiintyvistä bakteerien suurempikokoisista plasmideista. Puhdistettu plasmidi-DNA pilkotaan ensin restriktioentsyymillä suoran DNA-molekyylin muodostamiseksi.
Genomista DNA-kirjastoa valmistettaessa genomi, josta geenikirjasto halutaan muodostaa, pilkotaan tämän jälkeen samaa restriktioentsyymiä käyttäen. Näin syntyvät genominpalaset liitetään liittäjäentsyymin avulla leikattuun plasmidi-DNA:han, jolloin muodostuu valtava määrä erilaisia yhdistelmä-DNA-renkaita.
Seuraavaksi yhdistelmä-DNA viedään ns. kompetenttien eli vierasta DNA:ta sisäänsä ottamaan kykenevien bakteerien solulimaan. Apuna voidaan käyttää esim. elektroporaatiota. Solujen kasvaessa ja jakautuessa myös yhdistelmä-DNA kahdentuu. Kaikki bakteerit eivät ota sisäänsä yhdistelmä-DNA:ta. Yhdistelmä-DNA:n sisältävät bakteerit voidaan valikoida selviytymään esim. käyttämällä plasmidivektoria, joka sisältää jonkin antibioottiresistenssi geenin. Tällöin kyseistä antibioottia sisältävällä kasvatusalustalla bakteereja kasvatettaessa vain plasmidin ja siten yhdistelmä-DNA:n sisäänsä ottaneet bakteerisolut kykenevät kasvamaan ja jakautumaan. Jokaisessa alkuperäisessä yhdistelmä-DNA:n sisäänsä ottaneessa solussa on tietty palanen vierasta genomia, jonka kaikki tästä solusta jakautuvat solut perivät. Kaikki bakteerit yhdessä sisältävät koko alkuperäisen pilkotun genomin pieninä paloina plasmideihin liittyneenä. Tällaista, esimerkiksi koko ihmisen perimän sisältävää bakteeripopulaatiota voidaan helposti ylläpitää ja kasvattaa yksittäisellä kasvatusmaljalla.
cDNA-geenikirjasto
cDNA-kirjasto valmistetaan pääosin samaa tekniikkaa käyttäen, mutta plasmideihin liitettävä DNA tuotetaan genomin pilkkomisen sijaan käänteiskopioijaentsyymin avulla solun sisältämistä mRNA-molekyyleistä.
(GI)
(GI) on yhdysvaltalaisen punk rock -yhtyeen Germsin studioalbumi, jonka julkaisi Slash Records lokakuussa 1979. Merkittävänä pidetyn yhtyeen Germsin albumi oli ensimmäisiä hardcore punk -albumeita.
Luettelo Suomen singlelistan ykkösistä vuonna 1973
Tämä on luettelo Suomen singlelistan ykkösistä 1973, joka sisältää kärkipaikkaa hallussaan pitäneet singlet vuonna 1973 Suomen Musiikkikauppiasliitto ry:n kokoamalla Mitä Suomi soittaa -listalla. Listaa julkaistiin kerran kuukaudessa. Samaan aikaan Suomessa on julkaistu muitakin levymyyntilistoja, jotka saattavat poiketa Mitä Suomi soittaa -listasta käytettyjen mittausmenetelmien ja otosten vuoksi.
Magnús Blöndal Jóhannsson
Magnús Blöndal Jóhannsson (8. syyskuuta 1925 – 1. tammikuuta 2005) oli islantilainen säveltäjä.
Elämä
Magnús aloitti musiikkiopintonsa Reykjavíkissa ja jatkoi niitä vuosina 1947–53 Juilliard School of Musicissa, New Yorkissa. Hän oli yksi ensimmäisinä sarjallista tekniikkaa hyödyntäneistä islantilaissäveltäjistä. Hänen ensimmäinen dodekafoninen teoksensa oli Four Abstractions, jonka hän sävelsi opiskellessaan New Yorkissa. Islannissa Magnús oli vuonna 1959 mukana perustamassa Musica Nova -kokoonpanoa. Samoihin aikoihin hän ryhtyi koettamaan lahjojaan elektronisen musiikin parissa. Hänen ensimmäinen elektroninen työnsä oli Electronic Study, joka kantaesitettiin Musica Novan konsertissa huhtikuussa 1960. Tätä teosta seurasivat Constellations (1961) ja Points (1962). Magnús työskenteli Islannin yleisradiossa, mikä myös edisti hänen työtään elektronisen musiikin säveltäjänä.
Magnús sävelsi myös lauluja sekä elokuva- ja teatterimusiikkia; hän sävelsi musiikin muun muassa Ósvaldur Knudsenin elokuvaan Sveitin milli Sanda.
Magnús oli kolmesti naimisissa, ja hän sai kaksi lasta.
Earl Nightingale
Earl Nightingale (12. maaliskuuta 1921 Los Angeles, Kalifornia – 25. maaliskuuta 1989) oli yhdysvaltalainen motivaatiovalmentaja ja radionäyttelijä.
Nightingale liittyi merijalkaväkeen 17-vuotiaana, ja oli sijoitettuna USS Arizonalle Pearl Harborin hyökkäyksen aikana joulukuussa 1941. Kaikkiaan laivalla oli 88 merijalkaväen sotilasta, joista 15 säilyi hengissä. Sodan jälkeen Nightingale pääsi KTAR-radioasemalle Phoenixiin, jolta hän siirtyi CBS:lle, jossa hän sai pääroolin nuorten seikkailusarjassa Sky King.
Dave Lewis (jääkiekkoilija)
David Rodney Lewis (s. 3. heinäkuuta 1953 Kindersley, Saskatchewan) on kanadalainen entinen jääkiekkoilija ja nykyinen jääkiekkovalmentaja. Lewis on pelannut NHL-liigassa 1 008 ottelua ja toiminut Los Angeles Kingsin kapteenina. Hän toimi vuosina 1987–2005 Detroit Red Wingsin valmentajana. Vuosina 2014–2018 Lewis luotsasi Valko-Venäjän maajoukkuetta. Lewis on toiselta kansalaisuudeltaan yhdysvaltalainen. Lewis teki NHL-urallaan yhteensä 36 maalia ja 223 tehopistettä. Lewis oli vasemmalta laukova puolustaja.
Oden’s
pienoiskuva|250px|Avattu purkki Oden’s Cold Dry -nuuskaa Oden’s (puhekielessä myös dens tai denssi) on ruotsalaisen tupakkavalmistaja GN Tobaccon valmistama nuuskamerkki. Oden’sia on saatavilla monena eri makuna, joista suosituin on Oden’s Cold Dry. Oden’sia myydään myös eri nikotiinimäärissä, jotka ovat 8 mg, 16 mg ja 22 mg. Cold Dry sisältää 22 mg nikotiinia yhtä grammaa kohden.
Oden’s on suomalaisten eniten käyttämä nuuskamerkki. Oden’s on useita muita nuuskamerkkejä huomattavasti vahvempaa ja edullisempaa. Valmistusmaassaan Ruotsissa Oden’s sen sijaan ei ole kovin suosittu tai tunnettu nuuskamerkki, sillä monet ruotsalaiskuluttajat pitävät sitä heikkolaatuisena ja suosivat pienempiä nikotiinimääriä.
Valmistus
Oden’s valmistetaan hiotusta, seulotusta tupakasta, joka kulkee lämpökäsittelyn kautta. Oden'sin nuuskaa valmistava tehdas sijaitsee Enköpingissä, Ruotsissa.
Täysmaito
thumb|Lasillinen [[Valio|Valion täysmaitoa]] Täysmaito on tarkoittanut perinteisesti täysrasvaista maitoa eli maitoa, josta ei ole poistettu rasvaa. Meijerit nimittävät tällaista maitoa nykyisin luomutäysmaidoksi. Suomalaisten lehmien lypsämän maidon rasvapitoisuus on keskimäärin 4,4 prosenttia.
Valio lanseerasi vuonna 1996 toisen merkityksen täysmaidolle, jolloin se alkoi kutsua aiemmin kulutusmaitona myymäänsä maitotuotetta täysmaidoksi. Kyseisen tuotteen rasvaprosentti on tällä hetkellä 3,5.
Täysmaidon nimellä myytävä maito pakataan Suomessa yleensä punavalkoisiin pakkauksiin.
Villa Hintikka
Villa Hintikka on suomalainen Marja Hintikan juontama keskusteluohjelma. Ohjelman jokaisessa jaksossa oli vieraana kolme julkisuuden henkilöä, jotka saapuivat viettämään kesäpäivää Villa Hintikkaan. Juontaja Hintikka kävi vieraidensa kanssa keskusteluita ”rakkaudesta, itsensä löytämisestä, voittamisesta, häviämisestä, elämästä ja kuolemasta” mökkiaskareiden ja ruoanlaiton ohessa.
Villa Hintikka perustui Ruotsissa tehtyyn Renée's brygga -sarjan formaattiin.
Raideri
Raideri eli raider tai rider on laulajan, muun esiintyjän tai yhtyeen luettelo esiintymiseen asetetuista vaatimuksista.
Vieraanvaraisuusraideri
Vieraanvaraisuusraideri on lista vaatimuksista, jotka koskevat esiintyjän mukavuusasioita esiintymispäivänä. Joskus vieraanvaraisuusasiat esitetään teknisen raiderin yhteydessä ja joskus vasta lähempänä esiintymispäivää.
Tekninen raideri
Asiakirja määrittelee etukäteen esiintymiseen liittyvät tekniset vaatimukset käytettävistä laitteista ja teknisestä henkilökunnasta.
Tavallisia vaatimusalueita ovat
Seututie 962
Seututie 962 on Kemijärven Vuostimosta Sodankylän Torviseen johtava seututie. Tie haarautuu Kemijärven Vuostimossa valtatieltä 5, kulkee Pyhätunturin ja Luoston kautta ja päättyy Sodankylän Torvisessa valtatien 4 risteykseen. Tien pituus on 53 kilometriä.
Milo (joki)
Milo on Nigerin sivujoki Guineassa. Sen pituus on 490 kilometriä ja valuma-alueen laajuus 13 500 neliökilometriä. Keskimääräinen virtaus on 177 kuutiometriä sekunnissa.
Joki saa alkunsa Macentan koillispuolella sijaitsevalta ylängöltä 800–1 050 metrin korkeudesta. Sen alkulähteet ovat ylempänä ja etelämpänä kuin minkään muun Nigerin sivujoen. Milo virtaa vuolaana ensin kohti itää, kääntyy sitten pohjoiseen ja lopuksi luoteeseen. Sen suurin sivujoki on samalta ylängöltä alkunsa saava Baoule eli Sanamba. Milo laskee Nigeriin 50 kilometriä ennen Siguiria.
Joki on liikennöintikelpoinen matalapohjaisilla aluksilla Kankaniin saakka. Ranskan siirtomaa-aikana se oli melko tärkeä liikenneväylä, joka yhdisti Conakryn–Nigerin ja Dakarin–Nigerin rautatiet.
Mongolianvaahtera
Mongolianvaahtera (Acer ginnala) on vaahteroiden (Acer) sukuun kuuluva kesävihanta puuvartinen kasvi. Jotkut kasvitieteilijät pitävät sitä pikkuvaahteran alalajina (Acer tataricum subsp. ginnala). Mongolianvaahteraa tavataan luonnonvaraisena Siperiassa, Japanissa, Koreassa ja Mongoliassa. Se on vain harvoin villiintynyt Eurooppaan.
Mongolianvaahtera kasvaa 3–10 metrin korkuiseksi yleensä pensaan ja puun välimuodoksi, ja rungon halkaisija on 20–40 senttimetriä. Mongolianvaahteran kaarna on harmaanruskea ja siihen tulee vanhemmiten matalia halkeamia. Sen kukat ovat kellanvihreät ja halkaisijaltaan 5–8 millimetriä. Laji kukkii alkukesästä. Sen siemenet muistuttavat Suomessa alkuperäisen metsävaahteran siemeniä, mutta ne ovat paljon pienempiä. Siemenet irtoavat puusta myöhään syksyllä ja itävät seuraavana keväänä. Mongolianvaahteran ruska on aurinkoisilla paikoilla voimakkaan punertava.
Koristekasvikäyttö
Mongolianvaahteraa kasvatetaan koristekasvina Pohjois-Euroopassa ja -Amerikassa. Se soveltuu hyvin esimerkiksi bonsaipuuksi. Pihapuuna se on karaistuneisuutensa takia soveltuva Suomessa aina Ouluun ja jopa Rovaniemellekin saakka, ja se kestää jopa kolmenkymmenen asteen pakkaset. Se kasvaa hyvin myös varjoisilla pohjoisrinteillä, tosin siellä sen ruska on melko vaatimaton.
Stephanie Parker
Stephanie Parker (29. maaliskuuta 1987 – 18. huhtikuuta 2009 Pontypridd) oli brittiläinen näyttelijä.
Stephanie tunnettiin ehkä parhaiten Stacey Weaverina BBC-kanavan Belonging -draamasarjasta, jossa hän näytteli seitsemän vuotta. Belonging -draamasarjan tekeminen lopetettiin vuoden 2009 alussa ja sen viimeinen jakso esitettiin Englannissa kaksi päivää ennen Parkerin kuolemaa.
Kuolema
22-vuotias Parker teki ilmeisesti itsemurhan, sillä ohikulkija löysi hänet 18. huhtikuuta 2009 hirttäytyneenä kotinsa läheiseltä pellolta. Poliisi ei epäile kuolemaan liittyvän rikosta.
Hydroksyyliammoniumkloridi
Hydroksyyliammoniumkloridi eli hydroksyyliamiinihydrokloridi (NH3OHCl) on hydroksyyliammonium- ja kloridi-ionien muodostama epäorgaaninen ioniyhdiste eli hydroksyyliamiinin suolahapposuola. Yhdistettä käytetään hydroksyyliamiinin tavoin orgaanisissa synteeseissä muun muassa pelkistimenä ja valokuvauskemikaalina.
Ominaisuudet
Hydroksyyliammoniumkloridi on huoneenlämpötilassa väritöntä kiteistä ainetta. Yhdiste liukenee hyvin veteen ja hieman niukemmin metanoliin ja etanoliin. Se on keskuvahva happo ja 1 massaprosenttisen hydroksyyliammoniumkloridivesiliuoksen pH on 3,2. Kuumennettaessa hydroksyyliammoniumkloridia se alkaa hajota jo noin 120 °C:n lämpötilassa ennen sulamispistettään. Aine on hydroksyyliamiinin tavoin voimakas pelkistin.
Valmistus ja käyttö
Hydroksyyliammoniumkloridia voidaan valmistaa pelkistämällä typpihappoa elektrolyyttisesti lyijyamalgaamielektrodien avulla suolahappoliuoksessa. Yhdistettä muodostuu myös pelkistettäessä ammoniumkloridia tai hydroksyyliammoniumsulfaatin ja bariumkloridin vesiliuosten välisellä reaktiolla, jolloin muodostuu lisäksi veteen liukenematonta bariumsulfaattia, joka voidaan erottaa suodattamalla.
Merikarvian Into
Merikarvian Into on 12. joulukuuta 1896 perustettu urheiluseura Pohjois-Satakunnassa. Alun perin seura perustettiin voimisteluseuraksi ja sääntöjen yhdeksännen pykälän mukaan kaikkien seuraa kuuluvien piti olla ehdottomasti raittiita.
Voimistelulla aloitettiin, mutta pian mukaan tuli pyöräily, paini, sauvavoimistelu, naisvoimistelu, yleisurheilu, hiihto ja painonnosto.
Merikarvian Innon "pieni suuri mies", painonnostaja Aimo Tuomisto on kenties kuuluisin merikarvialaisurheilija kautta aikojen. Tuomiston saavutuksiin kuuluu mm. painonnostossa viisi Suomen mestaruutta 52kg:n sarjassa, vuosina 1976, 1977, 1978, 1979 ja 1980. Voimanostossa samassa sarjassa SM I saavutettiin vuosina 1979, 1981, 1982, minkä lisäksi 56kg:n sarjassa mestaruus tuli vuonna 1985. Tuomistolla on myös kaksi voimanoston MM-pronssia (Texas & Kalkutta 1981) ja yksi EM-pronssi.
Myöhemmin Innon lajivalikoimaan kuului myös ampumahiihto, tyttöjen rytminen voimistelu, salibandy, jääkiekko, kuntourheilu, suunnistus ja Merikarvian Pallon liityttyä seuraan mukaan tuli myös jalkapallo.
Tällä hetkellä seuran lajivalikoima on seuraava: yleisurheilu, hiihto, jalkapallo ja suunnistus. Merikarvian Innon miesten jalkapallojoukkue pelaa Satakunnan 6. divisioonassa. Korkeimmillaan seuran edustusjoukkue on pelannut Satakunnan Kolmosessa.
Menestynein merikarvialainen jalkapalloilija on Mika Kouhi, joka on pelannut mm. Veikkausliigaa Vaasan Palloseuran paidassa ja Saksan viidenneksi korkeinta sarjatasoa FC Ismaningin riveissä.
Morot
Morot on Filippiinien muslimiväestölle annettu nimi. Morot ovat suurin ei-kristitty filippiiniläisryhmä ja heihin luetaan useita erikielisiä etnisiä ryhmiä. Morot edustavat 5,25 % koko filippiiniläisväestöstä vuoden 2005 väestönlaskennan mukaan. Nimitys moro on peräisin ajalta, jolloin Filippiinit kuuluivat Espanjaan, jossa muslimiväestöä kutsuttiin maureiksi.
Morot ovat vaatineet autonomiaa Etelä-Filippiinien saarille. He aloittivat vuonna 1967 aseellisen konfliktin itsenäisyyden saavuttamiseksi. Vuonna 1989 Mindanaon saarelle perustettiin Mindanaon autonominen muslimialue. Konflikti kuitenkin jatkui vuoteen 2014 jolloin sovittiin aseiden laskemisesta ja laajemman autonomisen Bangsamoron alueen muodostamisesta.
Seppo Suokko
Seppo Lauri Leonard Suokko (s. 21. joulukuuta 1939 Lohtaja) on suomalainen ekonomisti.
Suokko kirjoitti ylioppilaaksi 1961 ja valmistui Helsingin yliopistosta valtiotieteen kandidaatiksi 1968 ja valtiotieteen lisensiaatiksi 1972. Hänen työuransa alkoi Valtion teknillisen tutkimuskeskuksen tutkijana 1967–1973, josta hän jatkoi asuntohallituksen tutkijana ja viransijaisena toimistopäällikkönä 1973–1975. Taloudellisen suunnittelukeskuksen toimistopäällikkönä hän työskenteli 1975–1979, Pellervon taloudellisen tutkimuslaitoksen toimitusjohtajana 1979–1982 ja valtiovarainministeriön kansantalousosaston apulaisosastopäällikkönä (finanssineuvoksena) 1982–2002. Lisäksi Suokko toimi Pohjoismaiden ministerineuvoston sihteeristön osastopäällikkönä 1985–1988 ja erityisasiantuntijana Suomen OECD-edustustossa Pariisissa 1992–1994.
Päätyönsä ohessa Suokko toimi Yhteiskunnallisen suunnitteluseuran puheenjohtajana 1979–1980, Kansantaloudellisen yhdistyksen johtokunnan jäsenenä 1982–1984, Euroopan neuvoston kehityspankin hallituksessa 1994–?, Pohjoismaiden investointipankin hallituksessa 1996–? ja Teollisen yhteistyön rahasto oy Finnfundin johtokunnassa 1998–?.
Marjo Mulari
Marjo Mulari (s. 12. tammikuuta 1971) on suomalainen kestävyysjuoksija, joka on edustanut vuodesta 1998 lähtien Oulun Pyrintöä. Hänellä on yksi aikuisten SM-tason mitali, joka on pronssi maratonilta vuodelta 1999.
Ravintolalaiva
thumb|250px|[[Vesijärven satamassa Lahdessa Sibeliustalon lounaispuolella oleva ravintolalaiva.]] Ravintolalaiva on yleensä pieneen vanhaan ja vesiliikenteeseen rajoitetusti kelpoiseen tai kelvottomaan alukseen sijoitettu ravintola, joita käytetään erityisesti kesäaikaan ravintolatarkoituksessa kaupunkien satamissa tai niiden läpi virtaavissa joissa, kuten Aurajoessa Turussa tai Lahden satamassa Lahdessa. Ravintolalaivoja muualla Suomessa ovat esimerkiksi S/S Suur-Saimaa Savonlinnassa, Ravintolalaiva Wäiski Helsingissä, Jannu Forssassa ja M/S Teemu sekä M/S Tyyne Hämeenlinnassa. Monet ovat auki myös ympäri vuoden.
On myös olemassa ravintolaivoja, jotka on erityisesti valmistettu ravintolalaivoksi ja jotka kulkukelvottomuutensa vuoksi joudutaan hinaamaan ankkuripaikoilleen.
Volgan lautturien laulu
Volgan lautturien laulu on venäläinen kansanlaulu, jonka on merkinnyt muistiin Mili Balakirev. Suomalaiset sanat siihen on tehnyt Sauvo Puhtila. Osa laulusta on esitettynä Civilization -pelissä, jossa kappale on venäläisten tunnusmusiikkina heidän diplomatiatilassaan.
Numskull
Numskull (oik. Garrick Demond Husbands; s. 31. tammikuuta 1971 Oakland, Kalifornia) on yhdysvaltalainen rap-artisti ja Lunizin toinen jäsen. 18-vuotiaana hän esiintyi Dru Downin Fools From Streets LP:llä.
Luniz julkaisi 1995 ensimmäisen albuminsa Operation Stackola. Se myi platinaa singlen "I Got 5 On It" avulla. Vuonna 1997 Luniz julkaisi toisen albuminsa "Lunitik Muzik". Sitä myytiin yli 500 000 kappaletta. Vuonna 2002 Luniz julkaisi albumin "Silver & Black".
Lunizin ulkopuolella Numskull on myynyt yli 3,5 miljoonaa kopiota albumillaan Numworld. Hän kärsi 25 vuoden vankilatuomion raiskauksesta. Numskull pääsi vapaaksi vuonna 2014 istuttuaan 7 vuotta.
Erik Nielsen Whitehorsen kansainvälinen lentoasema
Yhdysvaltain suljettua ilmatilansa vuoden 2001 syyskuun 11. päivän terrori iskujen jälkeen lentoasemalle ohjattiin Operaatio Keltaisen nauhan aikana kolme lentokonetta. Korean Airin Boeing 747-230B matkalla välilaskupaikalleen Anchoragessa, Alaskassa, (josta jatkoyhteys John F. Kennedyn lentoasemalle New Yorkissa) luultiin joutuneen kaappauksen uhriksi ja ohjattiin Whitehorseen, useita rakennuksia kaupungissa evakuoitiin terrori-iskun pelossa ja koneen laskeuduttua Kanadan ratsupoliisin joukot ohjasivat aseilla uhaten miehistön ulos koneesta. Myöhemmin selvisi koneen polttoaineen olleen vähissä ja miehistöllä olleen kommunikointiovaikeuksia lennonjohdon kanssa.
Lentoaseman parkkipaikalla on pystytetty tuuliviiriksi muunnettu Canadian Pacific Airlinesin Douglas DC-3.
Lentopallon Suomen Cup 2017
Lentopallon Suomen Cupiin 2017 osallistui 20 miesten ja 15 naisten joukkuetta.
Lopputurnaus
Välierät ja Loppuottelu pelattiin Kupittaan Palloiluhallissa.
Arsim Gashi
Arsim Gashi (s. 6. joulukuuta 1983) on ruotsalainen jalkapalloilija, pelipaikaltaan hyökkääjä. Kaudella 2009 hän pelasi Veikkausliigassa IFK Mariehamnin joukkueessa. Hän on 191 senttimetriä pitkä ja painaa 87 kilogrammaa.
Kaudella 2008 Gashi pelasi Ruotsin kolmanneksi korkeimmalla sarjatasolla Motala AIF:n joukkueessa ja teki 14 maalia. Vuonna 2009 hän solmi IFK:n kanssa kolmivuotisen sopimuksen.
Honor 10 Lite
Honor 10 Lite on Huawein valmistama matkapuhelin, jonka se julkaisi vuonna 2018.
Puhelimessa on 6,21 tuuman näyttö, jonka resoluutio on 1 080 × 2 340 pikseliä. Siinä on 16 miljoonaa väriä. Akun kapasiteetti on 3 400 milliampeerituntia. Puhelimessa on kaksi takakameraa: yksi 13 megapikseli n ja toinen kahden megapikselin kamera. Puhelin on tehty muovista ja siinä on sormenjälkilukija takana. Sen paino on 162 grammaa. Sen käyttöjärjestelmä oli julkaisun aikana Android 9. Sen prosessori on Kirin 710 ja grafiikkapiiri Mali-G51 MP4. Puhelinta saa kolmella värivaihtoehdolla: mustana, sinivalkoisena ja safiirinvärisenä. Puhelimessa on kymmenen watin lataus. Puhelimessa ei ole langatonta latausta tai irrotettavaa akkua.
Intianjasmikki
Intianjasmikki eli intianmurraija (Murraya koenigii) on jasmikkien eli murraijojen (Murraya) sukuun kuuluva pieni puu. Se jää yleensä noin 2,5 m korkeaksi. Sen kuori on ruskea, pilkullinen ja repeilee pitkiksi suikaleiksi. Lehdet ovat 30 cm pitkiä, ja niissä on 24 lehdykkää.
Puu on kotoisin Aasiasta: Intiasta ja Sri Lankasta Nepaliin, Indokiinan niemimaalle ja Kiinaan ulottuvalta alueelta.
Käyttö
Intianjasmikin lehtiä käytetään mausteena ruoanlaitossa, jossa niitä kutsutaan currylehdiksi. Myös marjoja voi syödä. Lehdet tuoksuvat currylle ja antavat samantapaisen aromin ruokaan. Currylehtiä käytetään samaan tapaan kuin laakerinlehtiä länsimaisessa keittiössä. Suosittu tapa valmistaa ruokaa on paistaa sinapinsiemeniä kirkastetussa voissa (ghee), lisätä hieman hajupihkaa ja muutamia currynlehtiä ja kaataa seos mausteeksi linssimuhennokseen tai linssikeittoon.
Mustakainaloviistäjä
Mustakainaloviistäjä (Pterodroma axillaris) on vaarantunut Chathamsaarilla Uudessa-Seelannissa elävä ulappalintu.
Johnny Galecki
thumb|upright|Johnny Galecki vuonna 2008. John Mark ”Johnny” Galecki (s. 30. huhtikuuta 1975 Bree, Belgia) on yhdysvaltalainen näyttelijä. Hänet tunnetaan parhaiten David Healyn roolista komediasarjassa Roseanne ja Leonard Hofstadterin roolista komediasarjassa Rillit huurussa.
Elämäkerta
Johnny Galecki syntyi Belgiassa yhdysvaltalaisille vanhemmille isänsä Richard Galeckin ollessa Yhdysvaltain ilmavoimien palveluksessa Belgiassa. Galeckin äiti, Mary Lou, on lainaneuvottelija. Galeckillä on sisko Alison ja veli Nick. Perhe muutti Oak Parkiin, Illinois’hin Galeckin ollessa kolmevuotias. Galecki alkoi esiintyi paikallisessa harrastelijateatterissa seitsemänvuotiaana.
Mustakainaloviistäjä
Kooltaan mustakainaloviistäjä on noin 30 cm. Lajin selkä ja päälaki ovat tumman harmaat. Linnun vatsa on valkoinen. Muuten valkoisissa siivissä on musta reunus, joka ympäröi siiven täysin. Laji voidaan sekoittaa samoanviistäjään (Pterodroma nigripennis), jonka siipein musta reunus ei ole yhtä täydellinen kuin mustakainaloviistäjällä, tai tummempivatsaiseen kiertoviistäjään (Pterodroma inexpectata)
Johnny Galecki
Ura
Yksi Galeckin varhaisimmista elokuvarooleista on elokuvassa Joulupuu on kärvennetty (1989), jossa hän esittää Russia. Vuosina 1990–1991 hän esiintyi televisiosarjassa American Dreamer. Galeckin tunnetuin rooli oli komediasarja Roseannen David Healy. Hänen roolinsa oli taiteellisesti lahjakas, kiharatukkainen ja pehmeä-ääninen poikaystävä. Galecki esiintyi sarjassa vuosina 1992–1997. Galecki voitti roolistaan Young Artist -palkinnon vuonna 1994.
Galecki sai kesällä 1997 roolin elokuvasta Tiedän mitä teit viime kesänä. Siinä hän näyttelee mustasukkaista luuseria, joka iskee silmänsä Jennifer Love Hewittin näyttelemään tyttöön. Vuonna 1998 hän sai roolin mustasta komediasta Pasmat sekaisin.
Galeckin uran nousuputki jatkui elokuvissa Suicide kings – epätoivoinen salaliitto ja Bean – äärimmäinen katastrofielokuva, jossa hän näytteli perheen teinitytön moottoripyöräilevää pahispoikaystävää. Tämä erosi selkeästi aikaisemmista davidhealymaisista rooleista. Tämän jälkeen hän esiintyi Vanilla Sky -elokuvassa.
Galecki on vieraillut televisiosarjan Kovan onnen kundi ensimmäisellä tuotantokaudella jaksossa Golfin lumoissa. Talvi-kevätkaudella 2006–2007 hän esiintyi Broadway-musikaalissa The little dog laughed, jossa hän esitti miesprostituoitua, Alexia. Tässä näytelmässä hän esiintyi ensimmäistä kertaa alasti julkisuudessa.
Galeckilla oli cameorooli Will Smithin tähdittämässä elokuvassa Hancock vuonna 2008. Hän on esiintynyt omana itsenään kolmessa Entourage-sarjan jaksossa.
Galecki on esittänyt fyysikko Leonard Hofstadteria komediasarjassa Rillit huurussa vuodesta 2007. Hän sai roolistaan Primetime Emmy -ehdokkuuden vuonna 2011. Palkinnon voitti hänen vastanäyttelijänsä Jim Parsons.
Yksityiselämä
Galecki seurusteli kaksi vuotta Rillit huurussa -sarjan vastanäyttelijänsä Kaley Cuocon kanssa. Pari erosi ystävinä alkuvuodesta 2010. Galeckin toinen vastanäyttelijä Sara Gilbert on hänen läheinen ystävänsä.
Maailmanloppu ja ihmemaa
Maailmanloppu ja ihmemaa (Sekai no owari to hadoboirudo wandarando) on japanilaisen Haruki Murakamin romaani. Tarina kulkee lomittain Ihmemaassa ja Maailmanlopussa, joista kirjan nimi on peräisin.
Teos on käännetty suomeksi japaninkielisestä teoksesta.
Benjamin Ståhlberg
Jaakko Benjamin Ståhlberg (16. elokuuta 1859 Pielavesi – 12. marraskuuta 1915 Kuopio) oli kuopiolainen lehtori, luonnontieteilijä ja museomies.
Ståhlbergin vanhemmat olivat Pielaveden kirkkoherra, rovasti Karl Henrik Ståhlberg (1799–1878) ja Anna Sofia Wenell. Hän pääsi ylioppilaaksi 1880 Kuopion lyseosta ja valmistui Helsingin yliopistosta filosofian kandidaatiksi 1887. Stählberg toimi matematiikan ja luonnontieteiden lehtorina ja viimeksi hän oli lehtorina vuodesta 1902 alkaen suomalaisessa tyttökoulussa Kuopiossa. Ståhlberg oli naimisissa vuodesta 1889 Naemi Sofia Thermanin kanssa.
Ståhlberg toimi myös Kuopion Luonnon Ystäväin Yhdistyksen puheenjohtajana. Tässä roolissa hän vaikutti merkittävästi erityisesti yhdistyksen 20. helmikuuta 1897 perustaman Kuopion luonnontieteellisen museon kehittymiseen. Kyseinen museo katsotaan perustetun Ståhlbergin kolmen pöllön lahjoituksen myötä.
Lehtorina fil. kand. Ståhlberg toimi muun muassa Kuopion kauppakoulussa, jossa hän opetti laskentoa (1888–).
Julkaisuja
Nimellä ''Benj. Ståhlberg'':
Dynastia – viimeinen luku
Dynastia – viimeinen luku on vuonna 1991 valmistunut yhdysvaltalainen minisarja, joka on tehty jatkoksi 1980-luvun Dynastia-televisiosarjalle. Minisarjassa paljastetaan, mitä rikkaiden Carringtonien ja Colbyjen elämään kuuluu, kun Dynastian päätösjakson tapahtumista on kulunut pari vuotta.
Näyttelijät
thumb|200px|Dynastiasta kuuluisuuteen noussut [[Heather Locklear palasi minisarjassa Sammy Jo Carringtonin rooliin.]]
Minisarjan rooleissa esiintyvät monet Dynastiasta tutut näyttelijät. Mukana ovat muun muassa John Forsythe, Linda Evans, Joan Collins, John James, Heather Locklear, Emma Samms ja Kathleen Beller. Adam Carringtonia Dynastiassa esittänyt Gordon Thomson ei sen sijaan näyttele minisarjassa, vaan hänen tilallaan nähdään Robin Sachs. Myös Jack Coleman joutui jättäytymään pois aikataulusyistä, joten Steven Carringtonin rooliin palaa hahmon alkuperäinen esittäjä Al Corley.
Jaksot
Dynastia – viimeinen luku on saanut ensiesityksensä yhdysvaltalaisella ABC-kanavalla syksyllä 1991. Minisarja on lähetetty alun perin kahdessa osassa, mutta Suomessa se on nähty neliosaisena. Sarja on esitetty Kolmoskanavalla syyskesällä 1992 ja MTV3:lla keväällä 2001.
Aate Olkkonen
Adolf (Aate) Olkkonen (18. kesäkuuta 1877 Haapajärvi – 29. huhtikuuta 1949 Haapajärvi) oli suomalainen kunnankirjuri ja kunnallisneuvos joka toimi Suomalaisen puolueen kansanedustajana ensimmäisessä eduskunnassa.
Olkkosen vanhemmat olivat talollinen Thomas Olkkonen ja Kaisa Lisa Alaparkkila. Hän oli Haapajärven kunnankirjuri ja kirjanpitäjä 1901–1905, Haapajärven lainajyvästön hoitaja yli 30 vuoden ajan vuodesta 1903 alkaen, Haapajärven kirkonisäntä 1909–1913, Haapajärven kunnan rahastonhoitaja 1911–1917 ja 1923–1926, uudelleen Haapajärven kunnankirjuri 1916–1947 sekä Haapajärven aluekassanhoitaja vuodesta 1926. Olkkosella oli myös oma Huhtala-niminen palstatila Siiponkosken kylässä.
Olkkonen oli suomalaisen puolueen kansanedustajana 1907–1908 edustaen Oulun läänin eteläistä vaalipiiriä. Hän toimi myös Haapajärven kuntakokouksen puheenjohtajana 1908–1910 ja kunnallislautakunnan puheenjohtajana vuodesta 1911. Olkkonen sai kunnallisneuvoksen arvon 1937.
Aate Olkkonen oli naimisissa 1899–1943 Lyydia Junttilan (k. 1943) kanssa.
Hävitys
Hävitys on Jeff VanderMeerin tieteiskirja, josta on tehty samanniminen elokuva.
Teos on voittanut Nebula- ja Shirley Jackson -palkinnot.
Operation: Mindcrime
Operation: Mindcrime on yhdysvaltalaisen metalliyhtye Queensrÿchen kolmas studioalbumi, joka julkaistiin 3. toukokuuta 1988.
Žanna Block
Žanna Block (s. 6. heinäkuuta 1972 Nižyn, Ukrainan sosialistinen neuvostotasavalta) on ukrainanjuutalainen pikajuoksija.
Operation: Mindcrime
Operation: Mindcrime on konseptialbumi ja sitä on kuvailtu myös rockoopperaksi. Tarinan päähenkilö on korruptoituneessa yhteiskunnassa elävä päihdeongelmainen Nikki. Hän ajautuu maanalaiseen vastarintaliikkeeseen, jonka johtaja Dr. X aivopesee Nikkin palkkamurhaajakseen poliittisia johtajia vastaan. Nikki rakastuu nunnaksi kääntyneeseen Sister Maryyn ja haluaa erota organisaatiosta, johon hän on tahtomattaan joutunut. Albumilla kuullaan ääninäytteljöiden esittämää dialogia, ja albumin varsinaisia kappaleita nivoo yhteen lyhyemmät välisoitot.
Žanna Block
Žanna Block on omaa sukuaan Tarnopolska, mutta hän on käyttänyt uransa aikana useaa sukunimeä. Mentyään naimisiin aitajuoksija Ihor Pintusevytšin kanssa hän vaihtoi sukunimensä miehensä nimeen. Toisen avioliittonsa jälkeen hänet tunnettiin hetken aikaa yhdistelmänimellä Pintusevytš-Block mutta nykyään hänet tunnetaan miehensä ja valmentajansa Mark Blockin sukunimellä.
Block lopetti kilpauransa vuonna 2006. Häntä epäiltiin jo uransa aikana yhteyksistä Balco-laboratorion doping-ohjelmaan. Hänen miehensä Mark Block sai vuonna 2011 kymmenen vuoden urheilun toimintakiellon, kun hänen todettiin välittäneen dopingaineita vaimolleen. Lokakuussa 2011 Žanna Block sai kahden vuoden kilpailukiellon. Hänen kilpailutuloksensa 30. marraskuuta 2001 lähtien hylättiin takautuvasti ja näin hän menetti Pariisin MM-kilpailuiden 2003 MM-hopeansa 100 metrin juoksusta.
Operation: Mindcrime
Operation: Mindcrime sai ilmestyessään ylistystä niin kriitikoilta kuin yleisöltäkin. Sitä on yleisesti pidetty Queensrÿchen musiikillisesti tärkeimpänä albumina, ja yhtenä metallimusiikin parhaista konseptialbumeista. Albumi oli myös kaupallinen menestys ja singlet ”I Don’t Believe in Love” ja ”Eyes of a Stranger” saavuttivat Queensrÿchen uran ensimmäiset sijoitukset Mainstream Rock -listoille. Albumille myönnettiin Yhdysvalloissa kultalevy (500 000 kpl) vuonna 1989 ja platinalevy (1 000 000 kpl) elokuussa 1991.
Albumille julkaistiin jatko-osa Operation: Mindcrime II vuonna 2006.
Taustaa
Queensrÿchen edellinen albumi Rage for Order ei ollut menestynyt kaupallisesti toivotulla tavalla. Yhtyeen kitaristi Chris DeGarmo kertoi vuonna 2003 haastattelussa, että yhtye oli lähellä hajoamista vuonna 1986. Laulaja Geoff Tate totesi, että tulevan kolmannen albumin pitäisi palauttaa yhtyeen debyytti-EP:n aikainen katu-uskottavuus. ”Tarkoitin sillä varmaankin sitä, että olimme leikkineet hiuslakalla ja erikoisilla vaatteilla...” (ks. hair metal) ”Meidän täytyi nyt esittää itsemme viisaammalla tavalla, ehkä antaa musiikin puhua enemmän kuin imagon”, Tate tarkentaa. Rumpali Scott Rockenfield jatkaa: ”Oliko meillä paineita nostaa levymyyntiä? Siihen asti olimme edenneet tasaista tahtia, tosin nousukiito oli hitaampaa, kuin jotkut toivoivat. Kokonaisen konseptialbumin tekemistä pidettiin radikaalina vetona meille, mutta emme ikinä olleet yhtye, joka menee vain flow’n mukana.”
Inspiraatio
Queensrÿchen laulaja Geoff Tate sai inspiraation albumin vallankumoukselliseen teemaan, kun hän muutti Montrealiin ja kuunteli paikallisten Quebecin separatistien puheita. Jotkin Taten kanssa läheiset quebeciläiset olivat jopa mukana terrorismia harjottavissa organisaatioissa. ”He kertoivat paljon, etenkin muutaman juoman jälkeen. Se on hauskaa, että kun olet muusikko niin ihmiset saattavat kertoa sinulle paljon avoimemmin asioista”, Tate muistelee. Hän yhdisti tarinaan myös muistoja vanhoista ystävistään, jotka olivat kärsineet huumeongelmista. Kun Tate oli kehittämässä tarinaa albumille, hän sai kitaristi DeGarmon ensimmäisenä innostumaan konseptista. Hän kuvaili yhtyeen toimintaa hyvin poliittiseksi kokonaisuudeksi, jossa muut jäsenet täytyy saada vakuuttumaan juurta jaksaen. ”Kun olin saanut yhden tyypin taakseni, siitä alkoi lumipalloefekti”, Tate kertoo.
Äänitys
Operation: Mindcrimen äänitys aloitettiin Pennsylvanian Gladwynessä, jonka jälkeen yhtye siirtyi Montrealin Le Studioon. Kanadalaisen Rushin kanssa työskennellyt brittiläinen Peter Collins valikoitui tuottajaksi. Yhdessä ääniteknikkojen James ”Jimbo” Bartonin ja Paul Northfieldin kanssa työryhmän luovuus pääsi kukoistamaan. Taten mukaan kaikki ääniefektit, kuten askelten äänet ja auton ikkunan avaaminen suunniteltiin yksityiskohtaisesti ja tässä ääniteknikko Northfieldillä oli merkittävä rooli. ”Sellaisia ääniefektejä voisi ostaa valmiina, mutta me todella ajoimme auton studiolle ja asetimme mikrofonin siihen”, Tate kertaa.
Säveltäjä Michael Kamen, jonka kanssa Queensrÿche oli tehnyt yhteistyötä jo debyyttialbumillaan vastasi jousi- ja kuorosovituksista. Kamen paneutui tarkasti katolisen kirkon äänimaailmaan selloineen ja kuoroineen työskennellessään kappaleen ”Suite Sister Mary” parissa.
Operation: Mindcrime äänitettiin Sonyn 24-raitaisella digitaalisella nauhurilla. Albumi myös miksattiin ja masteroitiin digitaalisena.
Tarina
Albumi alkaa sairaalasta, jossa päähenkilö Nikki makaa lähes katatoonisessa tilassa ja pystyy muistamaan menneisyydestään vain pätkiä. Yhtäkkiä Nikkin muistot palaavat häneen mieleensä yhtenä tajunnanvirtana (”I Remember Now”). Hän muistaa kuinka heroiiniaddiktina hän turhautui ympäröivään korruptoituneeseen ja epätasa-arvoiseen yhteiskuntaan, ja hänet manipuloitiin liittymään oletettavasti salaiseen vallankumoukselliseen organisaatioon (”Anarchy-X” ja ”Revolution Calling”). Organisaation johtohenkilö on mystinen poliittinen ja hengellinen demagogi, joka tunnetaan vain nimellä Dr. X eli Tohtori X. Hän manipuloi Nikkin heroiinilla ja aivopesulla muuttumaan palkkamurhaajaksi. Kun Dr. X sanoo sanan mindcrime, hän saa Nikkin muuttumaan tottelevaksi sätkynukekseen ja murhaamaan kenet tahansa Dr. X tahtoo (”Operation: Mindcrime”).
Nikkin ego ja hänen kiintymisensä johtajaan voimistuu samalla kun hänen vaikutusvaltansa Dr. X:n organisaatiossa kasvaa (”Speak”). Eräs Dr. X:n kollegoista on korruptoitunut piispa Father William. Hänen kauttaan Nikki saa teini-ikäisen nunnaksi kääntyneen prostituoidun Sister Maryn palveluja (”Spreading the Disease”). Kun Nikki ystävystyy ja kiintyy Sister Maryyn, hän alkaa kyseenalaistaa vallankumouksellista toimintaansa tajutessaan, että Dr. X:llä on todellisuudessa pahantahtoinen suunnitelma (”The Mission”). Dr. X huomaa tämän ja kokee Maryn uhkana hänen henkilökultilleen, joten hän käskee Nikkiä tappamaan Maryn sekä piispan. Nikki menee kirkkoon ja tappaa piispan, mutta kohdattuaan Maryn hän ei pysty totella käskyä (”Suite Sister Mary”). Hän rakastaa Maryä ja päättää jättää organisaation lähteäkseen hänen kanssaan. Kun Nikki menee kertomaan Dr. X:lle, että he ovat lähdössä, Dr. X muistuttaa Nikkiä hänen menneisyydestään ja miten hän tulee palaamaan surkeaan elämään huumeaddiktina (”The Needle Lies”). Nikki lähtee epävarmana, ja kun hän palaa Maryn luokse hän löytää hänet kuolleena (”Electric Requiem”).
Vastaanotto
Operation: Mindcrime sai ilmestyessään erittäin hyvän vastaanoton. Aikalaiskriitikot kehuivat yhtyeen soittamista, Geoff Taten laulua, monipuolista juonta ja Peter Collinsin tuotantoa.
Jatko-osa
Albumin jatko-osa Operation: Mindcrime II julkaistiin huhtikuussa 2006. Jatko-osassa Ronnie James Dio esittää Dr. X:ää. Albumia seuranneella kiertueella yhtye esitti sekä Operation: Mindcrimen, että sen jatko-osan kokonaisuudessaan. Operation: Mindcrime II ei saanut läheskään yhtä hyvää vastaanottoa kuin ensimmäinen osa, mutta siitä tuli silti yhtyeen myydyin albumi yli kymmeneen vuoteen.
Särkisalon kirkonkylä
Särkisalon kirkonkylä on kylä Isoluodon saarella Salon kaupungissa. Kylä oli Särkisalon toiseksi suurin kylä ja hallinnollinen keskus. Kirkonkylä sijaitsee Isoluodon koilliskulmalla sinne vievän pengertien varrella.
Särkisalon kirkonkylän asutus sijaitsee hajallaan pitkin kyläaluetta. Kylästä löytyy Särkisalon kirkko, seurakuntatalo, koulu, vanhainkoti ja venesatama. Entinen kunnantalo on muutettu asunnoksi. Kirkonkylän kyläalue käsittää koko Isoluodon itäosan. Alueen etelälaidalla muusta kylästä hieman erillään on Muskon kulmakunta.
Puosinkalliolta on löytynyt merkkejä esihistoriallisesta asutuksesta. Vuoden 1540 maakirjassa kylällä on ollut neljä taloa. Suurimmillaan kylä on ollut 1900-luvun puolivälissä.
Georgius Andreae Kyander
Georgius Andreae Kyander oli vastaperustetun Ristiinan seurakunnan ensimmäinen kirkkoherra ja ensimmäisen suomenkielisen ruumissaarnan laatija.
Kun Pietari Brahen puoliso Kristina Stenbock oli 1649 rakennuttanut kirkon Brahe-linnan kartanoon, muodostettiin Ristiinan seurakunta liittämällä siihen osa Pellosniemen nimismieskuntaa. Ensimmäinen kirkkoherra Kyander oli toiminut kappalaisena Mikkelissä vuodesta 1639.
Mikkelin vuosina Kyanderin pellot tuottivat sen verran hyvin, että viljaa riitti myytäväksi. 1639 maltaita toimitti seudulla eniten myyntiin Ristiinan Pekka Rahikainen ja kappalainen Kyander, kolme tynnyriä kumpikin.
Sinkinkato
Sinkinkato (engl. dezincification) on yksi tyyppi niin sanotuista valikoivan syöpymisen korroosiomuodoista. Sinkinkatoa tapahtuu messingissä, kun epäedullisissa olosuhteissa messinkiseoksesta liukenee veteen sinkkiä, jolloin jäljelle jää paljon kuparia sisältävä huokoinen massa. Messingin taipumus sinkinkatoon pienenee sinkkipitoisuuden laskiessa.
Georgius Andreae Kyander
Vaikka koulutus oli hyvin kallista, Kyander sai kaksi poikaansa koulutetuksi Tarton yliopistossa. Julkaisi 1654 Turussa "Ruumissaarna Brahelinnan foudin Johan Bomgardin hautamises", jota Yrjö Blomstedt kuvaa suomenkielisen henkilöhistoriallisen kirjallisuuden esikoiseksi. . Kyander vastasi tekstistä ja omaiset painokustannuksista. Julkaisi myös ruumissaarnan J.Blomfårdille "En christeligh lijk-predikan: J. Bomgård, 1653. Åbo 1654"
Sinkinkato
Sinkinkato on erityisen voimakasta kuumamuokatessa messinkiä. Kuumamuokattu messinki on pinnaltaan kuparin väristä ja pitää joko peitata tai kaavinvetää messinkisen, kellertävän, pinnan esille tuomiseksi.
Georgius Andreae Kyander
Puoliso: Agneta, Ruokolahden kappalaisen Olavi Iivanaisen eli Olavus Johanniksen ja tämän vaimon Agneta Larsintyttären tytär. Heidän lapsiaan olivat:
Deer Laken lentoasema (Newfoundland)
Deer Laken lentoasema  on paikallisliikenteen lentoasema Kanadan Newfoundland ja Labradorin provinssissa Deer Laken kaupungissa. Kenttää ylläpitää Deer Lake Regional Airport Authority.
Historia
Lentokentän suunnittelu alkoi vuonna 1953 Deer Laken ja Bowater-metsäyhtiön yhteistyönä. Sorapintainen 1 219 metriä pitkä kiitotie valmistui syksyllä 1955. Sitä jatkettiin 1 524 metrin pituiseksi vuonna 1959 ja 1 829 metriin vuonna 1973. Vuonna 1978 kiitotie sai kestopäällysteen.
George Lucas (täsmennyssivu)
George Lucas voi tarkoittaa seuraavia henkilöitä:
Deer Laken lentoasema (Newfoundland)
Historia
Eastern Provincial Airways aloitti säännöllisen liikenteen vuonna 1956 käyttäen Lockheed 10A lentokoneita. Heinäkuussa 1978 ensimmäiset Boeing 737 -suihkukoneet aloittivat liikenteen kentälle.
Ensimmäinen terminaalirakennus valmistui 1963 ja sitä laajennettiin vuosina 1975, 1980 ja 1986. Päätös uuden terminaalirakennuksen rakentamisesta tehtiin syyskuussa 1989, uusi terminaalirakennus avattiin virallisesti 19. heinäkuuta 1991. Liikennemäärän kasvusta johtuen vuonna 2004 lentoaseman johtokunta teki yksimielisen päätöksen uudesta yli kaksi kertaa suuremmasta terminaalirakennuksesta, joka avattiin liikenteelle 21. kesäkuuta 2007.
Caesio
Caesio on ahvenkalojen (Perciformes) lahkoon ja napostajien (Caesionidae) heimoon kuuluva kalasuku.